רוצים לשנות באמת את ההתמודדות שלכם עם ילדיכם, לשלב בטיפול שילדכם מקבל תוכנית מובנית ויעילה שתעניק לו כלים יעילים לויסות רגשי?

לשנות באמת הוא ספר ייחודי בעברית המספק ידע ודרכי התערבות בטיפול בקשיי ויסות רגשי של ילדים, והוא מיועד למטפלים בילדים, למורים, ליועצות חינוכיות ולהורים.

לשנות באמת מציג תוכנית טיפול אינטגרטיבית המבוססת על גישות עדכניות לטיפול בילדים ברוח הטיפול הקוגניטיבי־התנהגותי (CBT). התוכנית שפיתחה נעמי דותן שמה דגש מיוחד על הגישה הרציונלית־אמוטיבית התנהגותית (REBT), והיא פרי ניסיון טיפולי של 25 שנה.

התוכנית הטיפולית המוצעת היא תוכנית גמישה ליישום המוצגת תאורטית ומעשית וכוללת עשרה צעדים. לכל צעד נלווים הקדמה, הסבר, תיאורי מקרה והדגמות קליניות. תוכנית ההתערבות בכל צעד מוצגת בבהירות ומלווה בחומרים ורעיונות לעבודה המובאים בגוף הספר ובנספחים הכוללים: טפסים צבעוניים ומאירי עיניים לעבודה, סיפורים רציונליים, ליישום מהנה ויעיל בטיפול בילדים.